Milkwood-mark vier volle jaar die naweek | News24
Milkwood-mark vier volle jaar die naweek
Monique Basson & Jannie Hough
Die Milkwood-mark, die breinkind van Hannelie van Jaarsveld en Anri Wolmarans, wat verlede jaar by ’n braaivleisvuur ontstaan het, het sodanig momentum gekry dat ’n paar besielde entrepreneurs spoedig na ’n geskikte markruimte begin soek het. Dié mark vier Saterdag sy eerste bestaansjaar. Foto:MONIQUE BASSON
Dié familiemark, die breinkind van Anri Wolmarans en Hannelie van Jaarsveld, wat verlede jaar by ’n braaivleisvuur ontstaan het, het sodanig momentum gekry dat ’n paar besielde entrepreneurs spoe-dig na ’n geskikte markruimte begin soek het.
’n Plaaslike inwoner, Dries du Preez, het ’n deel van sy grond be-skikbaar gestel, en die keuse het geval op ’n geskikte perseel met ’n dam en melkhoutbome - vandaar die naam Milkwood-mark.
Toe al die aanvanklike reusewerk, soos grond voorberei, tafels en stoele vervaardig, advertensie-borde ontwerp, stalletjies optower en voornemende uitstallers nadertrek, uiteindelik klaar was, is die eerste markdag op 28 Oktober verlede jaar met 35 stalletjies geopen.
’n Jaar later kan markgangers die produkte van nagenoeg 60 uitstal-lers koop.
’n Spesiale vertoning deur die plaaslike polisie se honde-eenheid vind om 10:00 ter viering van die mark se verjaardag plaas.
Polisievoertuie en -toerusting kan besigtig word. Plaaslike kunstenaars tree ook op.
Verken die mark die Saterdag saam met vriende en familie, geniet die vermaak en alles wat die verskaffers bied, en sluit die dag af met topgehalte koffie en heerlike lekkernye.
Óf geniet ’n onvergeetlike piek- niek by die dam.
Dié mark het bykans elke Saterdag nuwe uitstallers wat met die hand uitgesoek word om saam met ou gunstelinge hul ware aan die pu- bliek te kom tentoonstel.
Daar is verskeie uitstallers met onder meer dekor, handgemaakte produkte en geskenke wat alles wissel tussen moderne, antieke, orga-niese en groen goedere.
Besoekers kan uitsien na eetgoed en koffie van verskillende verskaffers, fynproewer-kaas, roomys, juweliersware, feëtjies, plaaseiers, klere en leerhandsakke.
Daar is ook kinderspeelgoed, ge-reedskap, lekkernye, warm skyfies, vars groente, tuisgebakte brood, melkskommels, roosterkoek, fudge, handgemaakte pasta en kruie.
Moeg geloop? Ontspan by een van die vele tafels en geniet ’n heerlike ontbyt, terwyl musiek in die agtergrond speel.
Die markperseel is beskikbaar vir partytjies, fondsinsamelingsprojekte, potjiekoskompetisies en vele meer.
“Ons innige dank gaan aan al ons stalletjiehouers en lojale ondersteuners - veral die wat die pad van die begin saam ons gestap het,” sê Wolmarans.
Toegang is gratis. Vir meer inligting, skakel Wolmarans by 082 966 8203 of Van Jaarsveld by 082 788 2880.